Sagunt i Drohobych establixen un primer contacte per a agermanar tots dos municipis
30 de setembre 2024

![](/media/w0rkuteu/2_c.jpg?width=850&height=566.6666666666666)

Els ajuntaments de Sagunt i Drohobych han firmat este matí, en el saló de plens, un preacord d'agermanament. Després d'una reunió en el consistori, els alcaldes de les dos ciutats han signat este document.

El preacord d'agermanament explica els fonaments bàsics i les connexions que ha d'haver-hi entre tots dos municipis. Ja s'està treballant en la cerca de sinergies entre les dos ciutats per a, finalment, confeccionar un document específic d'acord d'agermanament.

A la reunió han assistit l'alcalde de Sagunt, Darío Moreno; la regidora d'Agermanament, Patricia Sánchez; així com l'alcalde de Drogobych, Tares Kuchma; el regidor d'Inversions i Desenvolupament Econòmic, Yurii Yatskiv; i el membre de l'Ajuntament de Drohobych, Victor Konts. Cal esmentar també la participació del cònsol i la coordinadora del Consolat Honorari d'Ucraïna a la Comunitat Valenciana, Pablo Gil i Eleonora Vatral, respectivament.

Patricia Sánchez ha explicat: "Hem mantingut una reunió on s'han intercanviat idees i col·laboracions de futur. Així doncs, per a iniciar eixa cerca de sinergies entre totes dos ciutats, el nostre alcalde Darío Moreno i l'alcalde de Drohobych , Tares Kuchma, han firmat un preacord que arreplega els fonaments bàsics de l'agermanament".

![](/media/ualpjbwt/1_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/sagunt-i-drohobych-establixen-un-primer-contacte-per-a-agermanar-tots-dos-municipis/ "Facebook")
*   [](http://twitter.com/share?url=https://aytosagunto.es/va/actualitat/sagunt-i-drohobych-establixen-un-primer-contacte-per-a-agermanar-tots-dos-municipis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-i-drohobych-establixen-un-primer-contacte-per-a-agermanar-tots-dos-municipis/ "Linked In")
*   [](mailto:?body=https://aytosagunto.es/va/actualitat/sagunt-i-drohobych-establixen-un-primer-contacte-per-a-agermanar-tots-dos-municipis/)